یمن، سعودی اتحاد کے ۶ فوجی ہلاک

یمنی فوج اور عوامی رضا کارفورسز نے یمن کے صوبوں تعز اورالجوف میں کارروائی کرتے ہوئے سعودی اتحاد کے ۶ فوجیوں کو ہلاک کردیا۔

خبر کا کوڈ: ۴۳۰۳۳۸

تاریخ: ۱۲ دی ۲۰۱۷ - ۱۲:۳۷

رسا نیوز ایجنسی کی رپورٹ کے مطابق، یمنی فوجیوں نے صوبہ الجوف میں واقع علاقے وادی شواق میں سعودی اتحاد کے فوجیوں پر فائرنگ کر کے دو فوجیوں کو ہلاک اور متعدد دیگر کو زخمی کر دیا جبکہ صوبہ تعز میں انجام پانے والی کارروائی میں سعودی اتحاد کے چار فوجی ہلاک اور کئی دیگر زخمی ہو گۓ۔

صوبہ شبوہ میں بھی عسیلان کے علاقے الساق میں یمنی فوج نے سعودی اتحاد کے فوجیوں کی ایک گاڑی کو نشانہ بنایا۔

واضح رہے یمن کی تحریک انصار اللہ نے گزشتہ روز صوبہ مآرب میں سعودی عرب کا ایک ڈرون طیارہ بھی مار گرایا تھا یہ طیارہ صرواح کے علاقے المشجح میں مار گرایا گیا۔

یمن کے عوامی رضاکاروں نے یکم اکتوبر کو بھی، ایم کیو 9، قسم کے ایک امریکی ڈرون طیارے کو مار گرایا تھا جس کو مار گرانے اور اس کے ملبے کی تصاویر بھی انھوں نے شائع کی تھی۔

یمنی فوج اور عوامی رضاکاروں نے سعودی جارحیت کے جواب میں جنوبی سعودی عرب کے صوبے نجران کی الخضرا گذرگاہ کے قریب سلاطح اور البیضا علاقوں نیزغرامیل پہاڑوں پر حملہ کر کے کئی سعودی فوجیوں کو ہلاک کردیا۔

اس سے قبل سعودی عرب کے جنگی طیاروں نے یمن کے صوبے صعدہ کے کتاف علاقے پر سات بار بمباری کی۔

یمن کی سرکاری فوج اور رضاکار فورسز نے سعودی اتحادی افواج کے خلاف صوبہ تعز کے علاقے موزع میں ایک منفرد کارروائی کرکے متعدد سعودی حمایت یافتہ اہلکاروں کو ہلاک کردیا جبکہ یمنی فوج نے شمال مشرقی صنعا کے علاقے نہم میں سعودی عرب کی ایک بکتربند گاڑی کو بھی تباہ کردیاہے۔

واضح رہے کہ سعودی عرب امریکہ کی حمایت سے مارچ دو ہزار پندرہ سے یمن کو مسلسل جارحیت کا نشانہ بنائے ہوئے ہے جس میں اب تک دسیوں ہزار یمنی عام شہری شہید و زخمی ہو چکے ہیں جبکہ اس ملک کی بنیادی تنصیبات بھی تباہ ہو چکی ہیں۔ /۹۸۹/ ف۹۳۰/ ۳۴۳